กฎกระทรวงกฎกระทรวงฉบับที่ ๒ (พ.ศ. ๒๕๒๖)ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕[๑] อาศัยอำนาจตามความในมาตรา ๕ มาตรา๑๔ มาตรา ๒๑ และมาตรา ๒๗ แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ผู้ใดประสงค์จะขอรับใบอนุญาตผลิตอาหารสัตว์ ให้ยื่นคำขอพร้อมด้วยหลักฐานตามที่ระบุไว้ในแบบค.ส. ๑ ท้ายกฎกระทรวงนี้ข้อ ๒เมื่อได้รับคำขอพร้อมด้วยหลักฐานถูกต้องและครบถ้วนตามข้อ ๑ ให้ผู้อนุญาตตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสี่สิบห้าวันนับแต่วันที่ได้รับคำขอในกรณีมีเหตุจำเป็นที่ผู้อนุญาตไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาได้อีกไม่เกินสองครั้ง ครั้งละไม่เกินสามสิบวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้นั้น แล้วแต่กรณีข้อ ๓ ใบอนุญาตผลิตอาหารสัตว์ให้ใช้แบบ ค.ส. ๔ท้ายกฎกระทรวงนี้ข้อ ๔ผู้รับใบอนุญาตผลิตอาหารสัตว์ผู้ใดประสงค์จะขอต่ออายุใบอนุญาต ให้ยื่นคำขอก่อนใบอนุญาตสิ้นอายุพร้อมด้วยหลักฐานตามที่ระบุไว้ในแบบค.ส. ๗ ท้ายกฎกระทรวงนี้การอนุญาตให้ต่ออายุใบอนุญาตตามวรรคหนึ่งจะแสดงไว้ในรายการท้ายใบอนุญาตนั้น หรือจะออกใบอนุญาตให้ใหม่ก็ได้ข้อ ๕ผู้รับใบอนุญาตผลิตอาหารสัตว์ผู้ใดประสงค์จะขอใบแทนใบอนุญาต ให้ยื่นคำขอพร้อมด้วยหลักฐานตามที่ระบุไว้ในแบบค.ส. ๑๐ ท้ายกฎกระทรวงนี้ใบแทนใบอนุญาตผลิตอาหารสัตว์ให้ใช้แบบค.ส. ๔ โดยมีคำว่า ใบแทน กำกับไว้ที่มุมบนด้านขวาด้วย และให้มีวัน เดือนปีที่ออกใบแทน พร้อมทั้งลงชื่อผู้อนุญาตหรือผู้ที่ได้รับมอบหมายจากผู้อนุญาตข้อ ๖[๒]การยื่นคำขอตามกฎกระทรวงนี้ ในกรุงเทพมหานครให้ยื่น ณ กองควบคุมคุณภาพอาหารสัตว์กรมปศุสัตว์ ในจังหวัดอื่นให้ยื่น ณ สำนักงานปศุสัตว์จังหวัดแห่งท้องที่ที่สถานที่ผลิตอาหารสัตว์ตั้งอยู่หรือกองควบคุมคุณภาพอาหารสัตว์ กรมปศุสัตว์ เว้นแต่อาหารสัตว์น้ำที่รัฐมนตรีประกาศเป็นอาหารสัตว์ในกรุงเทพมหานคร ให้ยื่น ณ กองควบคุมคุณภาพอาหารสัตว์ กรมปศุสัตว์หรือสถาบันวิจัยประมงน้ำจืด กรมประมง ในจังหวัดอื่นให้ยื่น ณ สำนักงานปศุสัตว์จังหวัดหรือสำนักงานประมงจังหวัดแห่งท้องที่ที่สถานที่ผลิตอาหารสัตว์ตั้งอยู่ กองควบคุมคุณภาพอาหารสัตว์กรมปศุสัตว์ หรือสถาบันวิจัยประมงน้ำจืด กรมประมงให้ไว้ ณ วันที่ ๒๐ กันยายน พ.ศ. ๒๕๒๖ประยุทธ์ ศิริพานิชย์รัฐมนตรีช่วยว่าการ ฯ ปฏิบัติราชการแทนรัฐมนตรีว่าการกระทรวงเกษตรและสหกรณ์[เอกสารแนบท้าย]๑[๓]. คำขออนุญาตผลิตอาหารสัตว์ (แบบ ผ.ส. ๑)๒[๔]. ใบอนุญาตผลิตอาหารสัตว์ (แบบ บ.ผ.ส. ๑)๓[๕]. คำขอต่ออายุใบอนุญาตผลิตอาหารสัตว์ (แบบผ.ส. ๒)๔[๖]. คำขอใบแทนใบอนุญาตผลิตอาหารสัตว์ (แบบผ.ส. ๓)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากมาตรา ๑๔ มาตรา ๒๑ และมาตรา ๒๗ แห่งพระราชบัญญัติควบคุมคุณภาพอาหารสัตว์พ.ศ. ๒๕๒๕ บัญญัติว่า การขออนุญาตและการออกใบอนุญาตผลิตอาหารสัตว์ให้เป็นไปตามหลักเกณฑ์ วิธีการ เงื่อนไข และเวลาที่กำหนดในกฎกระทรวงและการขอต่ออายุใบอนุญาตและการขอใบแทนใบอนุญาตผลิตอาหารสัตว์ ให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวงฉบับที่ ๘ (พ.ศ. ๒๕๓๒) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๗]หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากรัฐมนตรีว่าการกระทรวงเกษตรและสหกรณ์ได้ออกประกาศกำหนดให้สารผสมล่วงหน้า(พรีมิกซ์) ผลิตภัณฑ์นมบางชนิด และอาหารเสริมสำหรับสัตว์เป็น อาหารสัตว์ ดังนั้น จำเป็นต้องปรับปรุงแบบคำขออนุญาตผลิตอาหารสัตว์และแบบคำขอต่ออายุใบอนุญาตผลิตอาหารสัตว์ตามที่กำหนดไว้ท้ายกฎกระทรวง ฉบับที่ ๒(พ.ศ. ๒๕๒๖) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕ให้ครอบคลุมถึงอาหารสัตว์ตามประกาศดังกล่าว และสมควรปรับปรุงแบบคำขออื่นๆและแบบใบอนุญาตผลิตอาหารสัตว์ท้ายกฎกระทรวงดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้กฎกระทรวงฉบับที่ ๑๒ (พ.ศ. ๒๕๓๖) ออกตามความในพระราชบัญญัติควบคุมคุณภาพอาหารสัตว์ พ.ศ.๒๕๒๕[๘]หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากรัฐมนตรีว่าการกระทรวงเกษตรและสหกรณ์ได้ออกประกาศกำหนดให้อาหารสัตว์น้ำเป็นอาหารสัตว์ตามพระราชบัญญัติควบคุมคุณภาพอาหารสัตว์พ.ศ. ๒๕๒๕ ดังนั้นเพื่อความสะดวกและรวดเร็วในการยื่นคำขออนุญาตผลิตอาหารสัตว์คำขอต่ออายุใบอนุญาตผลิตอาหารสัตว์ และคำขอใบแทนใบอนุญาตผลิตอาหารสัตว์ในส่วนที่เกี่ยวกับอาหารสัตว์น้ำที่ประกาศเป็นอาหารสัตว์ สมควรกำหนดสถานที่สำหรับยื่นคำขออนุญาตดังกล่าวเพิ่มขึ้นจึงจำเป็นต้องออกกฎกระทรวงนี้กฎกระทรวงฉบับที่ ๑๖ (พ.ศ. ๒๕๓๗) ออกตามความในพระราชบัญญัติควบคุมคุณภาพอาหารสัตว์ พ.ศ.๒๕๒๕[๙]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงแบบคำขออนุญาตผลิตอาหารสัตว์และแบบคำขอต่ออายุใบอนุญาตผลิตอาหารสัตว์ท้ายกฎกระทรวงฉบับที่ ๒ (พ.ศ. ๒๕๒๖) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕ซึ่งแก้ไขเพิ่มเติมโดยกฎกระทรวง ฉบับที่ ๘ (พ.ศ. ๒๕๓๒) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕ เพื่อกำหนดให้ผู้ขอรับใบอนุญาตต้องแสดงใบอนุญาตประกอบกิจการค้าในกรณีที่ท้องที่นั้นกำหนดให้ต้องมีตามกฎหมายว่าด้วยการสาธารณสุขหรือต้องแสดงใบรับแจ้งการประกอบกิจการโรงงานในกรณีที่เป็นโรงงานตามกฎหมายว่าด้วยโรงงานทั้งนี้ เพื่อให้สอดคล้องกับกฎหมายดังกล่าว จึงจำเป็นต้องออกกฎกระทรวงนี้สุนันทา/แก้ไข๘ ธันวาคม ๒๕๔๙[๑]ราชกิจจานุเบกษา เล่ม ๑๐๐/ตอนที่ ๑๕๒/ฉบับพิเศษ หน้า ๒๒/๒๓ กันยายน๒๕๒๖[๒]ข้อ ๖ แก้ไขเพิ่มเติมโดยกฎกระทรวง ฉบับที่ ๑๒(พ.ศ. ๒๕๓๖) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๓]คำขออนุญาตผลิตอาหารสัตว์(แบบ ผ.ส. ๑) แก้ไขเพิ่มเติมโดยกฎกระทรวง ฉบับที่ ๑๖ (พ.ศ.๒๕๓๗) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๔]ใบอนุญาตผลิตอาหารสัตว์ (แบบ บ.ค.ส. ๑) แก้ไขเพิ่มเติมโดยกฎกระทรวงฉบับที่ ๘ (พ.ศ. ๒๕๓๒) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๕]คำขอต่ออายุใบอนุญาตผลิตอาหารสัตว์ (แบบ ผ.ส. ๒)แก้ไขเพิ่มเติมโดยกฎกระทรวง ฉบับที่ ๑๖ (พ.ศ. ๒๕๓๗)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๖]คำขอใบแทนใบอนุญาตผลิตอาหารสัตว์ (แบบ ค.ส. ๓)แก้ไขเพิ่มเติมโดยกฎกระทรวง ฉบับที่ ๘ (พ.ศ. ๒๕๓๒)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๗]ราชกิจจานุเบกษา เล่ม ๑๐๖/ตอนที่ ๑๕๐/ฉบับพิเศษ หน้า ๑๑/๑๑ กันยายน๒๕๓๒[๘]ราชกิจจานุเบกษา เล่ม ๑๑๐/ตอนที่ ๑๒๒/ฉบับพิเศษ หน้า ๒/๓๑ สิงหาคม ๒๕๓๖[๙]ราชกิจจานุเบกษา เล่ม ๑๑๑/ตอนที่ ๕๙ ก/หน้า ๓๓/๒๑ ธันวาคม ๒๕๓๗